בושה (סרט)

בושה (באנגלית: Shame) הוא סרט דרמה בריטי משנת 2011 בבימויו של סטיב מקווין ובכיכובם של מייקל פסבנדר וקארי מאליגן. התסריט לסרט נכתב על ידי מק'קווין ואבי מורגן והוא הפקה משותפת של Film4 ו-See-Saw Films. בשל סצנות המין המפורשות שבו, הסרט הוגבל לצפייה לגילאי 17 ומעלה בארצות הברית.

Fox Searchlight Pictures, חברת-בת של פוקס המאה ה-20, שילמה כ-$400,000 בעבור הזכויות להפצת הסרט בארצות-הברית. הסרט עלה לאקרנים בארצות הברית בתאריך ה-2 בדצמבר 2011 בערים נבחרות.

תקציר העלילה
ברנדון סאליבן (מייקל פסבנדר) הוא גבר בשנות ה-30 לחייו, מצליח, נאה, מתגורר ועובד בניו יורק. ללא ידיעתם של הסובבים אותו, הוא נאבק בהתמכרות שלו למין. ברכבת התחתית הוא מפלרטט עם אישה זרה, אשר מפלרטטת עמו בחזרה. יש לה טבעת נישואין על אצבעה, וכאשר השניים יוצאים מהרכבת - היא נעלמת בהמון.

ברנדון יוצא ביחד עם הבוס שלו דייוויד (ג'יימס באדג' דייל) ועם קולגות נוספים על מנת להכיר נשים במועדון. דייוויד מנסה להתחיל עם אחת מהנשים במועדון, אך היא מסרבת לו ובסופו של דבר מקיימת יחסי מין עם ברנדון בסמטה אפילה. ברנדון חוזר לביתו ומגלה כי מישהו נמצא בתוך דירתו. הוא מניח כי זהו גנב, אולם בסופו של דבר הוא מגלה אישה עירומה במקלחת - אחותו סיסי (קארי מוליגן), צעירה מוטרדת שנרמז כי בעבר ברנדון פגע בה.

למחרת, ברנדון ודייוויד יוצאים למועדון יוקרתי, בו מופיעה סיסי. היא שרה גרסת ג'אז עצובה מאוד לשירו המפורסם של פרנק סינטרה "ניו יורק, ניו יורק". לאחר ההופעה סיסי מצטרפת לשולחנם של ברנדון ודייוויד. דייוויד מתחיל עם סיסי, ובהמשך הערב השניים מקיימים יחסי מין על מיטתו של ברנדון, אשר עוזב בזעם את דירתו ויוצא לרוץ ברחובות העיר, כשהוא מאזין באוזניות לפסנתר המנגן באך.

ברנדון מנסה לחזר אחר מריאן (ניקול בהארי), קולגה במקום עבודתו, ומזמין אותה לארוחת ערב. הם נפרדים בסוף הערב, והולכים כל אחד לביתו לבד. כאשר סיסי חוזרת לדירתו של ברנדון, היא נכנסת לחדר האמבטיה ותופסת אותו כשהוא מאונן. מאוחר יותר היא מוצאת את המחשב הנייד שלו, שעליו סוגים שונים של פורנוגרפיה. ברנדון מתפרץ על סיסי ומאשים אותה בתוקפנות כי היא מרגלת אחריו. סיסי בורחת מן הדירה. לאחר מכן, ברנדון לוקח את כל הפורנוגרפיה שהוא מחזיק בדירתו, ממלא מספר רב של שקיות זבל וזורק הכל החוצה.

למחרת בעבודה, באמצע היום, ברנדון ניגש אל מריאן ומפתה אותה. הוא לוקח אותה לחדר בבית מלון והשניים מנסים לקיים יחסי מין, אולם ברנדון סובל באותו הרגע מהפרעה בזקפה. מריאן עוזבת, וזמן קצר לאחר מן ברנדון מקיים יחסי מין עם אישה אחרת, אלמונית, באותו חדר בית מלון. כאשר ברנדון חוזר הביתה הוא משוחח עם סיסי, אשר אומרת לו שהם בני משפחה ולכן אמורים לעזור אחד לשני. ברנדון, מצידו, אומר שהוא לא רוצה שום קשר איתה, כי כל מה שהיא עושה זה לגרור אותו למטה.

ברנדון מגיע לבר, שם הוא מנסה להתחיל עם אישה על הבר, אך בסופו של דבר הוא חוטף מכות מהחבר שלה. משם הוא ממשיך למועדון, אך השומר בכניסה לא מאפשר לו להיכנס. במקום זאת, הוא נכנס לבר להומואים. בעודו משוטט במסדרונות המקום, ניגש אליו אדם, מנשק אותו ולאחר מכן מבצע בו מין אוראלי. לאחר מכן, ברנדון נראה בחדר בית מלון זול, במהלך קיום יחסי מין עם שתי נשים בו-זמנית. כשהוא יוצא מבית המלון, הוא שומע הודעה קולית שהשאירה לו סיסי. באמצע הדרך, ברנדון נאלץ לרדת מהרכבת התחתית, בשל עיכוב שככל הנראה נגרם כתוצאה מניסיון התאבדות של אדם כלשהו שקפץ על המסילה. ברנדון ממהר לחזור הביתה, ומגלה על רצפת חדר האמבטיה את סיסי, לאחר שזו חתכה את ורידיה. בהמשך, ברנדון נראה כשהוא מבקר את סיסי בחדר בבית חולים, לאחר ששרדה את ניסיון ההתאבדות. ברנדון יוצא מבית החולים, מתמוטט לרצפה ובוכה בגשם.

זמן מה לאחר מכן, ברנדון נראה יושב על מושב ברכבת התחתית, אותה אישה מתחילת הסרט יושבת מולו, עדיין עונדת את טבעת הנישואים שלה. הוא מנסה להסיט את מבטו, אבל היא כל הזמן בוהה בו ומחייכת. היא עומדת לעזוב את הרכבת, מצפה כי ילך בעקבותיה כמו בפעם האחרונה. ברנדון, יושב במקומו, ממשיך להביט בה. הסרט נגמר ללא כל ידיעה אם הלך אחריה או לא.

צוות השחקנים
 שם השחקן/ית שם הדמות הערותמיכאל פסבנדרברנדון סאליבןאחיה של סיסיקארי מאליגןסיסי סאליבןאחותו של ברנדוןניקול בהארימריאןקולגה לעבודה של ברנדוןג'יימס באדג' דיילדייווידהבוס של ברנדוןהאנה ויירסמנתה

הפקת הסרט
פיתוח
הבמאי סטיב מקווין עבד בעבר עם המפיק איאן קנינג על הסרט "רעב" בשנת 2008. השניים התאחדו שוב לצורך יצירת סרט זה, בשיתוף אמיל שרמן - הבעלים של חברת ההפקות הבריטית "See-Saw Films". השחקן הראשי של מקווין בסרט "רעב", מיכאל פסבנדר עטור השבחים על הופעתו הקודמת, היה הבחירה הראשונה והיחידה לשחק את התפקיד הראשי בסרט "בושה". השחקנים קארי מאליגן וג'יימס באדג' דייל לוהקו בדצמבר 2010, על מנת לגם את הדמויות של האחות והבוס של דמותו של פסבנדר, בהתאמה..

צילומים
הצילומים היו אמורים להתחיל בניו יורק בינואר 2011, אולם בראיון מאוחר יותר ציין פסבנדר כי הצילומים החלו רק בחודש מרץ. בסוף חודש מאי של אותה השנה הסתיימו הצילומים, והחלה עבודת הפוסט-פרודקשן.

ביקורות ותגובות
הסרט קיבל ביקורות חיוביות באופן כללי ולציון 80% באתר ריכוז הביקורות Rotten Tomatoes, מתוך 176 ביקורות.

מועמדויות וזכיות בפרסים
 שנה פרס קטגוריה תוצאה 2012 מכון הקולנוע האוסטרלי מיכאל פסבנדר - פרס AACTA International Award לשחקן הטוב ביותר  2012 פרס באפט"א מיכאל פסבנדר - שחקן בתפקיד ראשי הטוב ביותר  2012 פרס באפט"א הסרט הבריטי הטוב ביותר  2012 פרסי Black Reel פרס Black Reel לבמאי הטוב ביותר - סטיב מקווין  2012 פרסי Black Reel פרס Black Reel לתסריט הטוב ביותר - סטיב מקווין ואבי מורגן  2012 פרסי Black Reel פרס Black Reel לסרט הטוב ביותר  2012 פרסי Black Reel פרס Black Reel לפס-קול הטוב ביותר  2011 פרסי הקולנוע הבריטי העצמאי מיכאל פסבנדר - השחקן הטוב ביותר  2011 British Independent Film Awards הסרט הבריטי העצמאי הטוב ביותר  2011 British Independent Film Awards הבמאי הטוב ביותר  2011 British Independent Film Awards התסריט הטוב ביותר  2011 British Independent Film Awards שחקנית המשנה הטובה ביותר  2011 British Independent Film Awards הצילום הטוב ביותר  2011 British Independent Film Awards העריכה הטובה ביותר  2012 Broadcast Film Critics Association Award מיכאל פסבנדר - השחקן הטוב ביותר  2012 Broadcast Film Critics Association Award קארי מאליגן - שחקנית המשנה הטובה ביותר  2012 פרס גלובוס הזהב מיכאל פסבנדר - השחקן הטוב ביותר  2012 פסטיבל הסרטים של ונציה פרס 'CinemAvvenire' Award לסטיב מקווין - הסרט הטוב ביותר  2012 פסטיבל הסרטים של ונציה פרס FIPRESCI Prize לסטיב מקווין - הסרט הטוב ביותר  2012 פסטיבל הסרטים של ונציה פרס Golden Lion לסטיב מקווין - הסרט הטוב ביותר  2012 פסטיבל הסרטים של ונציה פרס Volpi Cup למיכאל פסבנדר - השחקן הטוב ביותר 

קישורים חיצוניים





 מרקו מאואס, אהבה ומיניות בזמננו: קריאה לאקאניאנית בסרט "בושה" (Shame), באתר פסיכולוגיה עברית, 7 במאי 2012

הערות שוליים

קטגוריה:סרטי 2011
קטגוריה:סרטים בריטיים
קטגוריה:סרטי דרמה